Source: https://www.riigiteataja.ee/akt/406022019007
Timestamp: 2019-05-21 03:20:55+00:00

Document:
§ 5 Huvihariduse ja huvitegevuse toetuse taotlemine
§ 6 Huvihariduse ja huvitegevuse toetuste määrad
§ 7 Huvihariduse ja huvitegevuse toetuse määramine
RT IV, 06.02.2019, 7
Vastu võetud 28.12.2017 nr 9
RT IV, 11.01.2018, 10
31.01.2019 RT IV, 06.02.2019, 2 09.02.2019
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja noorsootöö seaduse § 151alusel.
(1) Määrusega kehtestatakse kord rahvastikuregistri andmetel Jõgeva vallas elavate ja õppivate 7–19-aastaste laste ja noorte huvihariduses ja huvitegevuses osalemise toetamiseks riiklikult Jõgeva vallale eraldatud huvihariduse ja huvitegevuse toetusest.
1) huviharidus on pikaajaline süsteemne juhendatud tegelemine huvialaga vaba tahte alusel üldhariduse tasemeõppest ja tööst vabal ajal, et omandada süvendatud teadmised ja oskused valitud huvialal. Huviharidust omandatakse huvikooli seaduse alusel tegutsevas koolis;
[RT IV, 06.02.2019, 2 - jõust. 09.02.2019]
2) huvitegevus on süsteemne juhendatud tegevus vaba tahte alusel õppetööst vabal ajal, et omandada teadmised ja oskused valitud huvialal;
3) huvihariduse ja huvitegevuse pakkujad (edaspidi teenuse pakkujad) on kõik äriregistris registreeritud juriidilised isikud, kes võimaldavad Jõgeva valla lastel ja noortel tegeleda neid huvitavate huvialadega;
4) õppurid on rahvastikuregistri andmetel Jõgeva vallas elavad ja õppivad 7–19aastased lapsed ja noored, kes osalevad huvitegevuses ja huvihariduses.
1) teenuse pakkuja toetus, mida makstakse teenuse pakkujale töötasu kulude, vahendite, transpordikulude, võistlustel osalemise ja laagrite korraldamise kulude katmiseks;
2) õppuri toetus, mida makstakse huvitegevuses ja huvihariduses osaleja õppetasu kulude katmiseks;
3) transporditoetus, mida makstakse huvitegevuses või huvihariduses osaleja transpordikulude katmiseks.
(1) Teenuse pakkuja toetust saab taotleda juhul, kui huviharidust või huvitegevust pakutakse Jõgeva valla territooriumil Jõgeva valla õppuritele. Toetatav tegevus peab olema kooskõlas valla arengukavaga ja huvihariduse ning huvitegevuse kavaga.
(11) Juhul, kui Jõgeva vallas ei pakuta vastavat huviharidust või õppuri elukohale on lähemal teise omavalitsuse huvikool, võib erandkorras väljaspool Jõgeva valda huviharidust omandavate õppurite eest teenuse pakkujaid toetada vastavalt Jõgeva valla õppurite arvule ja konkreetse huvikooli arvestuslikele kuludele.
(2) Teenuse pakkujal ei tohi olla riiklike ja kohalike maksude võlgnevusi või võlgnevusi Jõgeva valla ees ning ta peab olema esitanud nõuetekohaselt Jõgeva vallalt (2017. aastal enne ühinemist Jõgeva linnalt, Jõgeva, Torma ja Palamuse vallalt) varem saadud toetuste aruanded.
(3) Õppuri toetust saavad taotleda õppuri vanemad ja alates 18. eluaastast õppur ise, kui õppuri pere on viimase 12 kuu jooksul olnud toimetulekutoetuse saaja või peres kasvab 2 või enam alla 19-aastast last.
(4) Transporditoetust saavad taotleda õppuri vanemad ja alates 18. eluaastast õppur ise juhul, kui õppuri elukoht ja huvialaga tegelemise koht on erinevad ja õppuri elukohas ei pakuta vastava huvialaga tegelemise võimalust.
(5) Õppuri toetust ja transporditoetust makstakse õppuri osalemiseks ühes huviringis või huvialal.
§ 5. Huvihariduse ja huvitegevuse toetuse taotlemine
(1) Teenuse pakkuja toetust saab taotleda kaks korda aastas. Taotlus esitatakse selleks ettenähtud vormil Jõgeva Vallavalitsusele (edaspidi vallavalitsus) 1. märtsiks (jaanuari–augusti eest) ja 1. oktoobriks (septembri–detsembri eest).
(2) Õppuri toetust ja transporditoetust saab taotleda kaks korda aastas. Taotlus esitatakse selleks ettenähtud vormil vallavalitsusele 1. märtsiks (jaanuari–juuni eest) ja 1. novembriks (septembri–detsembri eest). Vallavalitsusel on õigus kontrollida õppuri osalemist huvitegevuses ning õppuri omapoolse osalustasu maksmist.
§ 6. Huvihariduse ja huvitegevuse toetuste määrad
(2) Kui pere on viimase 12 kuu jooksul olnud toimetulekutoetuse saaja, tasutakse pere kõigi õppurite ühe huviala või huviringi õppetasu täies ulatuses, kuid mitte rohkem kui 30 eurot ühe õppuri kohta kuus.
(3) Kui peres on 2 või enam alla 19-aastast last, siis kaetakse 7–19-aastase õppuri ühe huviala või huviringi õppetasu kulud kuni 50% ulatuses, kuid mitte rohkem kui 30 eurot ühe õppuri kohta kuus.
(4) Transporditoetust makstakse osalemiseks huvihariduses või -tegevuses kuni kaks korda nädalas ühistranspordi piletite alusel või kütusearvete esitamisel. Kütusearve esitamisel makstakse toetust arvestuslikult 0,1 eurot/km, kuid mitte rohkem kui 140 km eest ühe osalemise kohta.
§ 7. Huvihariduse ja huvitegevuse toetuse määramine
(1) Toetuse taotlusi menetleb vallavalitsuse haridus- ja kultuuriosakond.
(2) Korra tingimustele vastava taotluse puhul otsustab õppuri ja transporditoetuse maksmise haridus- ja kultuuriosakond. Vallavalitsusel on õigus põhjendatud juhtudel maksta toetust muudel juhtudel tingimusel, et toetus vastab toetuse maksmise eesmärgile. Sellisel juhul määratakse toetus vallavalitsuse korraldusega.
(3) Teenuse pakkujale määratakse toetus vallavalitsuse korraldusega.
(4) Õppuri toetus ja transporditoetus kantakse taotluses määratud kontole. Kui on alust arvata, et toetuse saaja ei tasu saadud toetusest huvitegevuses osalemise tasu, võib õppuri toetuse maksta otse teenuse pakkujale.
(5) Taotluste menetlemiseks on aega 30 päeva alates käesoleva korra § 5 määratud tähtaegadest.
(2) 2017. aastal Torma ja Palamuse valla poolt huvihariduse ja huvitegevuse toetust saanud õppurite toetamine jätkub 2017. aastal kehtinud tingimustel 30. juunini 2018. a.

References: § 6

§ 7
 § 22
 § 151

§ 5

§ 6

§ 7
 § 5